Berlingske Tidende, 1834-05-28
Jfølge de nyeste Efterretninger fra Amerika – siges i det Engelske Blad The Times – skulde man troe, at Forlegen hederne i den derværende Handelsverden endnu ikke ere forbi, ja, at Høiden af den commercielle Crists endnu ikke er naaet, Talrige Fallissementer finde dagligen Sted. Store Foretagender til national Forbedring, f. Ex. Canaler og Jernbaner, ere afbrudte formedelst Vanskeligheden i at tilvejebringe de dertil fornødne Fonds; Jndustrien i Manufacturerne er standset i sit Leb og Handels-Crediten i New-York og andre store Stæder en rystet i dens Grundvold. General Jacksons Vægring for at fornye de Forenede Staters Banks Privilegium har forskaffet ham adskillige Privat-Banquierers og Ultra-Democraters Gunst, men paadraget ham Had hos den Deel af Nationen, der driver Handel, Manufacturer og Agerdyrkning i det Store. Denne Deel yttrer derfor, saavel i Congressens Huus, som i offentlige Forsamlinger og ved Bogtrykkerpressens Organ, sin Forbittrelse og sin Skræk i de heftigste Udtryk. De mildeste Prædicater, som tillægges Præsidenten, ere: "Tyrann, Usurpator, Fædernelandets Fiende- og andre lignende Øgenavne, som vi almindeligviis gjemme til Don Miguel og den fordums Dey i Algier. Det kan ingenlunde nægtes, at Nordamerika i de sidste ti Aar ikke har oplevet en saadan Forstyrrelse i sit Finants- og Handelsystem, som den nuværende; at der indtil September f. A. endnu intet Symptom til dens nærmelse viste sig, og at, hvordan Udfaldet end vorder, dens umiddelbare Aarsag er hiin unødvendige Jndsigelse af den executive Magt imod Legislaturens Villie med Hensyn til hiin store Jndretning, som i atten Aar har ydet Unionens Pengecirculation Regelmæssighed og Sikkerhed. Systemet i Henseende til Privat-Banker i de Amerikanske Stater er slet og usikkert Bankerne ere altfor talrige, og da de kun have Lidet at tabe, ere de altfor forvovne i at udstede Vexler. Jngen af de tre eller fire Hundrede Banker i de Forenede Stater besidder et Grundlag af reen Pengeværd, hvorpaa de kunde stytte blot den tiende Deel af deres Papirforpligtelser. Den almindelige Bank, som nu har meer end Halvdelen af alle de samme tilhørende Summer i sine Casser, var den eneste Dæmning for hine Foretagender, den eneste Styrer af deres Fremgangsmaade og det eneste Hjelpemiddel imod deres Uheld og Misbrug. Siden denne Jndretnings Skjebne er bleven beseglet ved Præsidentens blotte Fiat, har man i adskillige Stater anseet det fornødent, at komme den offentlige Credit til Hjelp ved at autorisere Statslaan. Dette var Tilfældet i Staten New=Port, hvis Congress, som har fik Sæde i Albany, synes at tage liden eller aldeles ingen Deel i selve New-Yorks Handels= og Pengeinteresser, skjøndt denne Bye er den Amerikanske Unions, store Handelshovedstad. Denne legislative Corporation har for de til dens eget Territorium henhørende Statsbanker autoriseret et Laan af 6 Mill. Dollars, eller, med andre Ord, givet disse Banker Fuldmagt til, i et vist Forhold, at udgive flere Banknoter end tilforn, da dog Mængden af deres circulerende Papirer var Aarsag til den Fare, som truede dem. Paa den anden Side see vi af Beretningen fra Unions-Committeen som blev antaget af dem, der i en Forsamling paa Kjøbmands børsen (Merchant's Exchange) underskreve den til Congressen, stillede Petition, at de meest udmærkede Kjøbmænd og Statsmænd i New-York eine ingen Redning for Landet, uden ved Tilbagegivelsen af Regjeringsdepositerne til Banken og ved Fornyelsen af denne store Jndretnings gjeldende eller modificerede Privilegier, Denne Beretning, blandt hvis Underskrifter – foruden andre betydende Navne – ogsaa findes Hr. Gallatins, der er Forfatter af et blandt de bedste nyere Værker og Pengecirculation, vilde være interessant endog for England, dersom ikke hans Anskuelser og Underretninger, som fornemmelig indskrænke sig til Staten, New-York, vare ifølge deres Natur altfor eensidige og indskrænkede. Men allerede Tilstanden i denne nordlige Hovedstads Stads banker er tilstrækkelig til at oplyse disse Localbankers uforholdsmæssige Udgiven af Banknoter. J selve Rew-York findes ikke mindre end nitten Girebanker! Deres Banknoter og Obligationer beløbe sig nu, ifølge ovennævnte Beretning, til 15 Millioner 500,000 Dollars, og hele Summen af rede Penge i deres Casser, for i denne critiske Tid at kunne fyldestgjøre Publikums Fordringer, udgjør blot 1 Mill. 650,000 Dollars.